Fereydanlılar
Fereydanlılar (gürc. ფერეიდნელი) — İranın qərbində – Firidunşəhr şəhər rayonunda yaşayan gürcü etnoqrafik qrupu. Gürcü dilinin fereydan dialektində danışırlar. Fereydanlıların antropoloji əlamətləri: orta boy, düz uzun böyük burun, geniş üz, açıq-qəhvəyi və qara saç. İslam dininin yalnız şiə təriqətindədirlər. XVII əsrin əvvələrində Şah Abbas tərəfindən Sanqilo-Heretidən (Şərqi Gürcüstandan) İrana köçürülmüş Kaxeti gürcülərin nəslindəndirlər.